CELEX: 32005D0364
Language: mt
Date: 2005-04-12 00:00:00
Title: Deċiżjoni tal-Kunsill 2005/364/PESK tat- 12 ta' April 2005 dwar il-konklużjoni tal-Ftehim bejn l-Unjoni Ewropea u r-Rumanija dwar proċeduri ta' sigurtà għall-iskambju ta' informazzjoni klassifikata

Avviż Legali Importanti

|

32005D0364

Deċiżjoni tal-Kunsill 2005/364/PESK tat- 12 ta' April 2005 dwar il-konklużjoni tal-Ftehim bejn l-Unjoni Ewropea u r-Rumanija dwar proċeduri ta' sigurtà għall-iskambju ta' informazzjoni klassifikata  

Official Journal L 118 , 05/05/2005 P. 0047 - 0047 Official Journal L 164 , 16/06/2006 P. 0006 - 0006

		Deċiżjoni tal-Kunsill 2005/364/PESKtat- 12 ta' April 2005dwar il-konklużjoni tal-Ftehim bejn l-Unjoni Ewropea u r-Rumanija dwar proċeduri ta' sigurtà għall-iskambju ta' informazzjoni klassifikataIL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikoli 24 u 38 tiegħu,Wara li kkunsidra r-rakkomandazzjoni mill-Presidenza,Billi:(1) Fil-laqgħa tiegħu tas- 27 u 28 ta' Novembru 2003, il-Kunsill iddeċieda li jawtorizza lill-Presidenza, mgħejjuna mis-SĠ/RGħ, biex tibda negozjati skond l-Artikoli 24 u 38 tat-Trattat dwar l-Unjoni Ewropea ma' ċerti stati terzi, biex l-Unjoni Ewropea tikkonkludi ma' kull wieħed minnhom Ftehim dwar proċeduri ta' sigurtà għall-iskambju ta' informazzjoni klassifikata.(2) Wara din l-awtorizzazzjoni biex jinbdew in-negozjati, l-Presidenza, mgħejjuna mis-SĠ/RGħ, innegozjat Ftehim mar-Rumanija dwar proċeduri ta' sigurtà għall-iskambju ta' informazzjoni klassifikata.(3) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim bejn l-Unjoni Ewropea u r-Rumanija dwar proċeduri ta' sigurtà għall-iskambju ta' informazzjoni klassifikata qiegħed hawn jiġi approvat f'isem l-Unjoni Ewropea.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill qiegħed hawn jiġi awtorizzat jinnomina l-persuna li jkollha s-setgħa tiffirma l-Ftehim sabiex torbot lill-Unjoni Ewropea.Artikolu 3Din il-Deċiżjoni għandha tidħol b' effett fid-data ta’ l-adozzjoni tagħha.Artikolu 4Din id-Deċiżjoni għandha tiġi ppublikata fil-Ġurnal Uffiċjali ta' l-Unjoni Ewropea.Magħmula fi Brussel, 12 ta' April 2005.Għall-KunsillIl-PresidentJ.-C. Juncker--------------------------------------------------Ftehimbejn ir-Rumanija u l-unjoni Ewropea dwar proċeduri ta' sigurtà għall-iskambju ta' informazzjoni klassifikataIR-RUMANIJA,min-naħa l-waħda, uL-UNJONI EWROPEA, hawnhekk iżjed 'il quddiem imsejħa l-UE, rappreżentata mill-Presidenza tal-Kunsill ta' l-Unjoni Ewropeamin-naħa l-oħra,hawnhekk iżjed 'il quddiem imsejħa l-Partijiet,WARA LI QIESU LI r-Rumanija u l-UE għandhom l-istess għanijiet li jsaħħu s-sigurtà tagħhom b'kull mod u li jipprovdu liċ-ċittadini tagħhom b'livell għoli ta' sigurtà f'żona ta' sigurtà;WARA LI QIESU LI r-Rumanija u l-UE ftiehmu li konsultazzjonijiet u kooperazzjoni għandhom jiġu żviluppati bejniethom dwar kwistjonijiet ta' interess komuni relatati mas-sigurtà;WARA LI QIESU LI għalhekk, f'dan il-kuntest, hemm ħtieġa għal skambju ta' informazzjoni klassifikata bejn ir-Rumanija u l-UE;WARA LI RRIKONOXXEW LI konsultazzjoni u koperazzjoni sħaħ u effettivi jistgħu jirrikjedu aċċess għal informazzjoni klassifikata u materjal tar-Rumanija u ta' l-UE, kif ukoll skambju ta' informazzjoni klassifikata u materjal relatat bejn ir-Rumanija u l-UE;KONXJI LI tali aċċess għal, u skambju ta' informazzjoni klassifikata u materjal relatat jeħtieġ miżuri xierqa ta' sigurtà,FTIEHMU KIF ĠEJ:Artikolu 1Sabiex jitwettqu l-għanijiet għat-tisħiħ tas-sigurtà ta' kull waħda mill-Partijiet b'kull mod, dan il-Ftehim għandu japplika għal informazzjoni klassifikata jew materjal fi kwalunkwe forma provduti jew skambjati bejn il-Partijiet.Artikolu 2Għall-finijiet ta' dan il-Ftehim, informazzjoni klassifikata għandha tfisser kull informazzjoni (jiġifieri, tagħrif li jista' jiġi komunikat fi kwalunkwe forma) jew materjal stabbiliti li jeħtieġu li jiġu protetti kontra l-iżvelar mhux awtorizzat u li jkunu ġew hekk kwalifikati minn klassifikazzjoni ta' sigurtà (minn issa 'l quddiem: "informazzjoni klassifikata").Artikolu 3Għall-finijiet ta' dan il-Ftehim, "UE" għandha tfisser il-Kunsill ta' l-Unjoni Ewropea (minn issa 'l quddiem: "Kunsill"), is-Segretarju Ġenerali/Rappreżentant Għoli u s-Segretarjat Ġenerali tal-Kunsill, u l-Kummissjoni tal-Komunitajiet Ewropej (minn issa 'l quddiem "Kummissjoni Ewropea").Artikolu 4Kull Parti għandha:(a) tipproteġi u tissalvagwardja informazzjoni klassifikata suġġetta għal dan il-Ftehim provduta jew skambjata mill-Parti l-oħra;(b) tiżgura li informazzjoni klassifikata suġġetta għal dan il-Ftehim provduta jew skambjata iżżomm il-klassifikazzjoni ta' sigurtà mogħtija lilha mill-Parti li tipprovdiha. Il-Parti li tirċievi għandha tipproteġi u tissalvagwardja l-informazzjoni klassifikata skond id-dispożizzjonijiet stabbiliti fir-regolamenti ta' sigurtà tagħha għal informazzjoni jew materjal ta' klassifikazzjoni ta' sigurtà ekwivalenti, kif speċifikat fl-Arranġamenti għas-Sigurtà li għandhom jiġu stabbiliti skond l-Artikoli 11 u 12;(ċ) ma tużax tali informazzjoni klassifikata suġġetta għal dan il-Ftehim għal finijiet li ma humiex dawk stabbiliti minn min joriġinaha u dawk li għalihom tingħata jew tiġi skambjata l-informazzjoni;(d) ma tiżvelax tali informazzjoni klassifikata suġġetta għal dan il-Ftehim lil partijiet terzi, jew lil kwalunkwe istituzzjoni jew entità ta' l-UE mhux imsemmija fl-Artikolu 3, mingħajr il-kunsens minn qabel ta' minn min joriġinaha.Artikolu 51. Informazzjoni klassifikata tista' tkun żvelata jew tkun rilaxxata, skond il-prinċipju tal-kontroll ta' min joriġinaha, minn Parti waħda, "il-Parti li tipprovdi", lill-Parti l-oħra, "il-Parti li tirċievi".2. Għal rilaxx lil riċevituri oħra li m' humiex il-Partijiet ta' dan il-Ftehim, deċiżjoni dwar l-iżvelar jew rilaxx ta' informazzjoni klassifikata għandha ssir mill-Parti li tirċievi wara l-kunsens tal-Parti li tipprovdi, skond il-prinċipju tal-kontroll ta' min joriġinaha kif imfisser fir-regolamenti ta' sigurtà tagħha.3. Fl-implimentazzjoni tal-paragrafi 1 u 2, l-ebda rilaxx ġeneriku m' għandu jkun possibbli jekk proċeduri ma jkunux ġew stabbiliti u miftehma bejn il-Partijiet dwar ċerti kategoriji ta' informazzjoni, li jkunu relevanti għall-ħtiġiet operazzjonali tagħhom.Artikolu 6Kull waħda mill-Partijiet, u entitajiet tagħha kif imfisser fl-Artikolu 3, għandu jkollha organizzazzjoni ta' sigurtà u programmi ta' sigurtà, bbażati fuq tali prinċipji bażiċi u livelli minimi ta' sigurtà li għandhom jiġu mplimentati fis-sistemi ta' sigurtà tal-Partijiet li għandhom jiġu stabbiliti skond l-Artikoli 11 u 12, biex jiżguraw li livell ekwivalenti ta' protezzjoni jiġi applikat għal informazzjoni klassifikata suġġetta għal dan il-Ftehim.Artikolu 71. Il-Partijiet għandhom jiżguraw li l-persuni kollha li, fit-twettiq tad-dmirijiet uffiċjali tagħhom jeħtieġu aċċess, jew li d-dmirijiet jew funzjonijiet tagħhom jistgħu jagħtuhom aċċess, għal informazzjoni klassifikata provduta jew skambjata taħt dan il-Ftehim ikunu ngħataw l-approvazzjoni tas-sigurtà kif xieraq qabel ma jingħataw aċċess għal tali informazzjoni.2. Il-proċeduri għall-approvazzjoni tas-sigurtà għandhom jiġu maħsuba biex jiddeterminaw jekk individwu jistgħax ikollu aċċess għal informazzjoni klassifikata, meta jittieħed kont tal-lealtà tiegħu/tagħha, ta' kemm wieħed jista' jafdah/a u joqgħod fuqu/ha.Artikolu 8Il-Partijiet għandhom jipprovdu għajnuna reċiproka fir-rigward ta' sigurtà ta' informazzjoni klassifikata suġġetta għal dan il-Ftehim u materji ta' interess komuni ta' sigurtà. Spezzjonijiet u konsultazzjonijiet reċiproċi ta' sigurtà għandhom isiru mill-awtoritajiet kif imfisser fl-Artikolu 11 biex jagħmlu stima ta' l-effikaċja ta' l-Arranġamenti għas-Sigurtà fil-qasam tar-responsabbiltà rispettiva tagħhom li għandha tiġi stabbilita skond l-Artikoli 11 u 12.Artikolu 91. Għall-finijiet ta' dan il-Ftehim(a) Fir-rigward ta' l-UE:kull korrispondenza għandha tintbagħat lill-Kunsill fl-indirizz li ġej:Kunsill ta' l-Unjoni EwropeaUffiċjal Kap tar-ReġistruRue de la Loi/Wetstraat, 175B-1048 Brussel.Kull korrispondenza għandha mbagħad tintbagħat mill-Uffiċjal Kap tar-Reġistru tal-Kunsill lill-Istati Membri u lill-Kummissjoni Ewropea bla ħsara għall-paragrafu 2.(b) Fir-rigward tar-Rumanija:kull korrispondenza għandha tintbagħat, fejn xieraq, vija l-Missjoni tar-Rumanija għall-Unjoni Ewropea, lil Oficiul Registrului National al Informatiilor Secrete de Stat (ORNISS) fl-indirizz li ġej:Guvernul RomanieiOficiul Registrului National al Informatiilor Secrete de Stat (ORNISS)Str. Mures nr. 4, Sector 1BucurestiRomania.2. B'mod eċċezzjonali, korrispondenza minn Parti waħda li hi aċċessibbli biss għal uffiċjali kompetenti, organi jew servizzi speċifiċi ta' dik il-Parti tista', għal raġunijiet operazzjonali, tiġi ndirizzata u tkun aċċessibbli biss għal uffiċjali kompetenti, organi jew servizzi speċifiċi tal-Parti l-oħra nnominati speċifikament bħala riċevituri, filwaqt li jittieħed kont tal-kompetenzi tagħhom u skond il-prinċipju li jistabbilixxu jekk hemmx ħtieġa li jkunu jafu. Sa fejn għandha x'taqsam l-UE, din il-korrispondenza għandha tiġi mgħoddija permezz ta' l-Uffiċjal Kap tar-Reġistru tal-Kunsill.Artikolu 10Il-Gvern tar-Rumanija u s-Segretarji-Ġenerali tal-Kunsill u tal-Kummissjoni Ewropea għandhom jissorveljaw l-implimentazzjoni ta' dan il-Ftehim.Artikolu 11Biex jiġi implimentat dan il-Ftehim:1) L-Oficiul Registrului National al Informatiilor Secrete de Stat (ORNISS), taħt id-direzzjoni u f'isem il-gvern tar-Rumanija, f' isem il-Gvern tar-Rumanija u taħt l-awtorità tiegħu, għandu jkun responsabbli biex jiżviluppa Arranġamenti ta' Sigurtà għall-protezzjoni u s-salvagwardja ta' informazzjoni klassifikata provduta lir-Rumanija taħt dan il-Ftehim;2) L-Uffiċċju tas-Sigurtà tas-Segretarjat Ġenerali tal-Kunsill, taħt id-direzzjoni u f'isem is-Segretarju Ġenerali tal-Kunsill, li jaġixxi f'isem il-Kunsill u taħt l-awtorità tiegħu għandu jkun responsabbli biex jiżviluppa Arranġamenti ta' Sigurtà għall-protezzjoni u s-salvagwardja ta' informazzjoni klassifikata provduta lill-UE taħt dan il-Ftehim;3) Id-Direttorat għas-Sigurtà tal-Kummissjoni Ewropea, li jaġixxi f'isem il-Kummissjoni Ewropea u taħt l-awtorità tagħha, għandu jkun responsabbli biex jiżviluppa l-Arranġamenti ta' Sigurtà għall-protezzjoni ta' informazzjoni klassifikata provduta jew skambjata taħt dan il-Ftehim fi ħdan il-Kummissjoni Ewropea u l-bini tagħha.Artikolu 12L-Arranġamenti ta' Sigurtà li għandhom jiġu stabbiliti skond l-Artikolu 11 bi ftehim bejn it-tliet Uffiċċji interessati għandhom jistabbilixxu standards ta' protezzjoni ta' sigurtà reċiproka għal informazzjoni klassifikata suġġetta għal dan il-Ftehim. Għall-UE, dawn l-istandards għandhom ikunu suġġetti għall-approvazzjoni tal-Kumitat tas-Sigurtà tal-Kunsill.Artikolu 13L-awtoritajiet definiti fl-Artikolu 11 għandhom jistabbilixxu proċeduri li għandhom jiġu segwiti f'każ li jkun ippruvat jew issuspettat li l-informazzjoni klassifikata suġġetta għal dan il-Ftehim tkun ġiet kompromessa.Artikolu 14Qabel tingħata informazzjoni klassifikata suġġetta għal dan il-Ftehim bejn il-Partijiet, l-awtoritajiet responsabbli għas-sigurtà kif imfissra fl-Artikolu 11 għandhom jiftiehmu li l-Parti li tirċievi tkun kapaċi tipproteġi u tissalvagwardja l-informazzjoni suġġetta għal dan il-Ftehim b'mod konsistenti ma' l-arranġamenti li għandhom jiġu stabbiliti skond l-Artikoli 11 u 12.Artikolu 15Dan il-Ftehim m' għandu bl-ebda mod iżomm lill-Partijiet milli jikkonkludu xi Ftehim ieħor li għandu x'jaqsam mal-forniment jew skambju ta' informazzjoni klassifikata suġġetta għal dan il-Ftehim sakemm dan ma jkunx f'konflitt mad-dispożizzjonijiet ta' dan il-Ftehim.Artikolu 16Id-differenzi kollha bejn l-UE u r-Rumanija li jinqalgħu mill-interpretazzjoni jew l-applikazzjoni ta' dan il-Ftehim għandhom jiġu ttrattati permezz ta' negozjati bejn il-Partijiet.Artikolu 171. Dan il-Ftehim għandu jidħol fis-seħħ fl-ewwel jum ta' l-ewwel xahar wara li l-Partijiet ikunu nnotifikaw lil xulxin dwar it-twettieq tal-proċeduri interni meħtieġa għal dan il-għan.2. Dan il-Ftehim jista' jiġi rivedut biex jiġu kkunsidrati emendi possibbli fuq talba ta' waħda jew l-oħra mill-Partijiet.3. Kwalunkwe emenda għal dan il-Ftehim għandha ssir biss bil-miktub u bi ftehim komuni bejn il-Partijiet. Għandha tidħol fis-seħħ meta ssir notifika reċiproka kif previst fil-paragrafu 1.Artikolu 18Dan il-Ftehim jista' jiġi ddenunzjat minn Parti waħda b'notifika ta' denunzja bil-miktub mogħtija lill-Parti l-oħra. Tali denunzja għandha tibda sseħħ sitt xhur wara li l-Parti l-oħra tkun irċeviet in-notifika, iżda m' għandhiex taffettwa obbligi diġà kkuntrattati taħt id-dispożizzjonijiet ta' dan il-Ftehim. B'mod partikolari, kull informazzjoni klassifikata provduta jew skambjata skond dan il-Ftehim għandha tibqa' tiġi protetta skond id-dispożizzjonijiet hawn stabbiliti.B'XIEHDA TA' DAN, is-sottoskritti, awtorizzati rispettivament kif xieraq, iffirmaw dan il-Ftehim.Magħmul fi Brussel, dan il-jum ta' 22 ta' April 2005 f'żewġ kopji t-tnejn bl-Ingliż.Għar-Rumanija+++++ TIFF +++++Għall-Unjoni Ewropea+++++ TIFF +++++--------------------------------------------------